Document ID: 32000R2474

32000R2474
L 286/1
SLUŽBENI LIST EUROPSKE UNIJE
UREDBA VIJEĆA (EZ) br. 2474/2000
od 9. studenoga 2000.
o utvrđivanju popisa tekstilnih proizvoda i odjevnih predmeta koje sukladno članku 1. stavku 7. Uredbe (EEZ) br. 3030/93 1. siječnja 2002. treba uvrstiti u GATT iz 1994., i o izmjeni Priloga X. Uredbi (EEZ) br. 3030/93 i Priloga II. Uredbi (EZ) br. 3285/94
VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegov članak 133.,
uzimajući u obzir članak 1. stavak 7. Uredbe Vijeća (EEZ) br. 3030/93 od 12. listopada 1993. o zajedničkim pravilima za uvoz određenih tekstilnih proizvoda iz trećih zemalja (1),
uzimajući u obzir prijedlog Komisije,
budući da:
(1)
Europska zajednica sklopila je Sporazum o osnivanju Svjetske trgovinske organizacije (dalje u tekstu: „WTO”) (2) kojemu je priložen Sporazum o tekstilnim proizvodima i odjevnim predmetima (dalje u tekstu: „ATC”).
(2)
Prema članku 2. stavku 8. točki (b) i stavku 11. ATC-a, Zajednica je s jedne strane obvezna 1. siječnja 2002. u opća pravila GATT-a uvrstiti proizvode koji su 1990. predstavljali najmanje 18 % ukupnog opsega uvezenih tekstilnih proizvoda i odjevnih predmeta obuhvaćenih ATC-om u Zajednicu, a s druge strane prije 1. siječnja 2001. obavijestiti tijelo za nadzor tekstila WTO-a o popisu uvrštenih proizvoda.
(3)
Prilikom odabira proizvoda koje treba uvrstiti Vijeće se između ostalog rukovodilo sljedećim čimbenicima: osjetljivost proizvoda za industriju Zajednice i njezine pojedine regije, posebno s obzirom na gospodarsku konkurentnost i stanje u području zapošljavanja, učinkovitost količinskih ograničenja za proizvod, sposobnost industrije Zajednice da nastavi proces prilagodbe sve većoj konkurenciji kad je riječ o proizvodima koji trenutno podliježu količinskom ograničenju prema jednoj ili više zemalja dobavljačica, nastojanje da se primjerenom brzinom potakne prilagodba industrije tijekom desetogodišnjeg prijelaznog razdoblja, učinak na potrošače, učinak na treće zemlje i mogućnost pojednostavljenja uvoznog režima Zajednice za tekstilne proizvode i odjevne proizvode.
(4)
U obzir su uzeti svi prijedlozi zaprimljeni od zainteresiranih strana koje su odgovorile na poziv Komisije za dostavljanje takvih prijedloga, objavljen u Službenom listu Europskih zajednica (3).
(5)
Popis proizvoda iz Priloga X. Uredbi(EEZ) br. 3030/93 treba izmijeniti kako bi se izuzeli proizvodi koje treba uvrstiti1. siječnja 2002.
(6)
Popis tekstilnih proizvoda i odjevnih predmeta uređen općim pravilima GATT-a, iz Priloga II. Uredbi Vijeća (EZ) br. 3285/94 od 22. prosinca 1994. o zajedničkim pravilima za uvoz i o stavljanju izvan snage Uredbe (EZ) br. 518/94 (4) treba se izmijeniti kako bi mu se dodali proizvodi koje od 1. siječnja 2002. treba uvrstiti u opća pravila GATT-a,
DONIJELO JE OVU UREDBU:
Članak 1.
1. Proizvodi koje 1. siječnja 2002. treba uvrstiti u opća pravila GATT-a navedeni su u Prilogu I. ovoj Uredbi.
2. Prilog X. Uredbi (EEZ) br. 3030/93 od 1. siječnja 2002. zamjenjuje se Prilogom iz Priloga II. ovoj Uredbi.
3. Prilog II. Uredbi (EZ) br. 3285/94 od 1. siječnja 2002. zamjenjuje se Prilogom iz Priloga III. ovoj Uredbi.
Članak 2.
Ova Uredba stupa na snagu dvadesetog dana od dana objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 9. studenoga 2000.

Labels: 1
3
5